साननैसो सिगां ससियेल मिडियाआव मोनसे भाइरेल भिडिअ’खौ लानानै गोबां सावरायलायनाय जानायजों लोगोसे सोंखारिलायनायखौ नुनो मोननाय जादों। भाइरेल भिडिअ’आव दिन्थिनाय बादिब्ला, सासे हिन्जावाया त्वरक मोसानायनि थाखाय राइजोफोरा जथुम जिरायनानै हिन्जावसानि सायाव गाग्लोबो आरो उनाव बे हिन्जावसाया लाजिनानै गावखौनो फोथैना लायो होननानै। भिडिअ’आव बेफोरबायदियै फोसावजानायनि उनावनो ससियेल मिडियाआव माखासेआ राइजोफोरखौ सोंखारिनानै बुंनायनि उल्थाफारसे माखासेआ हिन्जावसाखौ सोंखारिनायखौ नुनो मोननाय जायो। बेजों लोगोसे, बे जाथायनि उनाव गोबां गुबुन हारिनि युटुबरफोरखौबो बर’ हिन्जावसाफोर आरो बर’ हारि एबा समाजखौ सोंखारिनानै भिडिअ’ बानायनायखौ नुनो मोननाय जायो।